[{"text_idx": "#000001", "text": "\u201cIha parsela 20 ital mak seidauk konsidera husi parte estadu tamba ne\u2019e ita esforsu atu buka dalan atu bele responde ba komunidade afeitadu sira ne\u2019ebe sei iha parsela mean\u201d. Xefe Suku Betano"}, {"text_idx": "#000005", "text": "Iha sosializasaun Lei ba rai ne\u2019e komunidade sira hato\u2019o sira nia prekupasaun kona ba atu hetan sira nia direitu ba rai no oinsa atu hetan rekonhesementu legal tuir Lei ba rai nebe\u2019e mak iha."}, {"text_idx": "#000006", "text": "Komunidade sira mos hato\u2019o sira nia preokupasaun kona ba projeitu refinaria ne\u2019ebe governu planu atu hari\u2019i no iha komunidade nain ba rai hamutuk uma kain 22 mak governu seidauk indeminiza."}, {"text_idx": "#000007", "text": "Reprezentante komunidade afeitadu, Zeca Pereira husi Suco Betano, Aldeia Bemetan hateten katak husi rai ne\u2019ebe mak governu identifika mais ou menus hektares 230 depois de prosesu reverifikasaun, balun indeminiza ona maibe nia rai ho total hektares 1 metru 50 governu seidauk indeminiza ho razaun la iha dokumentus ne\u2019ebe forte."}, {"text_idx": "#000008", "text": "\u201cProjeitu refere iha 2020, agora governu iha ona planu atu hahu ona serbisu konstrusaun fiziku no momentu ne\u2019eba tuir konkordansia ne\u2019ebe iha katak ami sei hetan rekompensasaun husi governu ba ami nia rai ne\u2019ebe afeitadu, to\u2019o agora nia prosesu lao hela maibe ami seidauk rona nia kontinuasaun\u201d, tenik Zeca"}, {"text_idx": "#000010", "text": "\u201cPlanu governu nian atu hari\u2019i refinaria iha Betano ne\u2019e molok hau nia mandatu no prosesu lubuk mak lao ona hahu\u2019u husi identifikasaun, reverifikasaun lao hotu ona, kontratu mos asina ona, no hein deit pagamentu. Maibe sei iha parsela 20 ital mak seidauk konsidera husi parte estadu tamba ne\u2019e ita esforsu atu buka dalan atu bele responde ba komunidade afeitadu sira ne\u2019ebe sei iha parsela mean, no ita nia karta mos ba to\u2019o ona Sekretariu Estadu iha ona konfirmasaun husi Timor Gap no despaixu mos ba ona bele halo pagamentu, sira ne\u2019ebe mak parsela 20 ital ne\u2019e sei aloka ba orsamentu 2020\u201d, tenik Filipe"}]